જો કે ભગવાન બધી બારી બંધ નથી કરતો એટલે કે બધું દુ:ખ એક સામટું નથી નાંખી દેતો. એ ન્યાયે આ બક બક મશીન મારી ટીમને નહીં પણ બીજી સબ ટીમને લીડ કરે છે. હું કલ્પી નથી શક્તો કે મારી શું હાલત હોત જો એ બક બક મશીન મારી ટીમને લીડ કરતુ હોત. મારે આ બક બક મશીનને ખાલી મિટીંગોમાં જ ઝેલવાની હોય છે. પણ એ મિંટીંગોમાં ઝેલવી પણ અઘરી પડે એવી આ મોટી નોટ છે. પણ હવે આ નોટને કદ પ્રમાણે વેતરવાનું ચાલુ કર્યું છે મેં. પણ વેતરાયા પછી પણ હેવા પડ્યા એ ના જાય એવા હાલ છે. અત્યારે તો design phase ચાલે છે એટલે વાંધો નથી આવે એમ વાતોના વડા કરીને કામ ચાલે બક બક મશીનનું પણ જ્યારે implementation ચાલુ થશે ત્યારે ખબર પડશે બક બક મશીનને. હશે ભગવાન સૌને સદ્દ્બુધ્ધિ આપે બીજું શું.